CELEX: 52010PC0313
Language: sl
Date: 2010-06-17
Title: Predlog izvedbeni sklep Sveta o dovoljenju Romuniji, da uvede posebni ukrep z odstopanjem od člena 193 Direktive 2006/112/ES o skupnem sistemu davka na dodano vrednost

|

52010PC0313

 Predlog izvedbeni sklep Sveta o dovoljenju Romuniji, da uvede posebni ukrep z odstopanjem od člena 193 Direktive 2006/112/ES o skupnem sistemu davka na dodano vrednost  /* KOM/2010/0313 končno - NLE 2010/0174 */  

	[pic] | EVROPSKA KOMISIJA |Bruselj, 17.6.2010COM(2010)313 konč.2010/0174 (NLE)PredlogIZVEDBENI SKLEP SVETAo dovoljenju Romuniji, da uvede posebni ukrep z odstopanjem od člena 193 Direktive 2006/112/ES o skupnem sistemu davka na dodano vrednostOBRAZLOŽITVENI MEMORANDUMOZADJE PREDLOGARazlogi za predlog in njegovi cilji V skladu s členom 395 Direktive Sveta 2006/112/ES z dne 28. Novembra 2006 o skupnem sistemu davka na dodano vrednost (v nadaljnjem besedilu: Direktiva o DDV) lahko Svet soglasno na predlog Komisije kateri koli državi članici dovoli uporabo posebnih ukrepov za odstopanje od določb navedene direktive zaradi poenostavitve postopka obračunavanja davka ali za preprečitve nekaterih vrst davčnih utaj ali izogibanja davkom. V dopisu, ki ga je Generalni sekretariat Komisije evidentiral 23. Septembra 2009, je Romunija zaprosila za dovoljenje za uvedbo ukrepov, ki odstopajo od člena 193 direktive o DDV. V skladu s členom 395(2) Direktive o DDV je Komisija z dopisom z dne 14. Decembra 2009 obvestila druge države članice o zahtevi Romunije. Z dopisom z dne 17. Decembra 2009 je komisija uradno obvestila Romunijo, da razpolaga z vsemi informacijami, potrebnimi za oceno zahtevka. |Splošno ozadje Kot splošno pravilo člen 193 Direktive o DDV določa, da je davčni zavezanec, ki dobavlja blago ali storitve, običajno zavezan k plačilu davka na dodano vrednost (DDV). Romunska vlada bi želela uporabiti postopek obrnjene davčne obveznosti, pri čemer je davčni zavezanec, kateremu se dobavlja blago ali storitve, dolžan plačati DDV v naslednjih primerih: – dobava blaga in zagotavljanje storitev davčnih zavezancev v postopku insolventnosti, razen trgovcev na drobno, – dobava lesnih proizvodov davčnih zavezancev – zlasti neposekan les, zaobljen ali razpokan les za obdelavo, les za kurjavo, lesni proizvodi in tramovi ali iverka in les v surovem stanju, predelan ali polpredelan les. Davčnim zavezancem v postopku insolventnosti, ki dobavljajo blago in storitve, lahko finančne težave preprečijo, da za svojo dobavo plačajo DDV pristojnim organom. Po drugi strani lahko pridobitelj, če je davčni zavezanec, še vedno odbije nastali DDV. Obrnjena davčna obveznost ni namenjena za uporabo pri dobavah trgovcev na drobno, ki so v postopku insolventnosti, zaradi praktičnih težav, ki bi jih imeli pri uporabi takega ukrepa, zlasti pri ugotavljanju davčnega statusa svojih odjemalcev na prodajnem mestu. Gozdarski sektor ima v Romuniji poseben gospodarski pomen. V tem sektorju je veliko trgovcev, običajno majhnih preprodajalcev in posrednikov, ki pogosto ne spoštujejo obveznosti DDV. Odjemalci teh dobaviteljev so običajno večja, dobro uveljavljena podjetja. Ta zahteva bo odobrena do 31. Decembra 2013. |REZULTATI POSVETOVANJ Z ZAINTERESIRANIMI STRANMI IN OCENE UČINKAPosvetovanje z zainteresiranimi stranmi |Ni relevantno. |Zbiranje in uporaba izvedenskih mnenj |Zunanje izvedensko mnenje ni bilo potrebno. |Ocena učinka Cilj predloga sklepa je boj proti možnemu izogibanju plačila ali utaji DDV in ima zato možen pozitiven gospodarski vpliv. Vpliv bo zaradi majhnega obsega odstopanja v vsakem primeru omejen. |PRAVNI ELEMENTI PREDLOGAPovzetek predlaganih ukrepov Dovoljenje Romuniji, da uporabi ukrep, ki odstopa od člena 193 direktive o DDV glede uporabe mehanizma obrnjene davčne obveznosti v primeru dobave blaga in storitev davčnih zavezancev v postopku insolventnosti, razen trgovcev na drobno, in dobave lesnih proizvodov. |Pravna podlaga Člen 395 direktive o DDV. |Načelo subsidiarnosti V skladu s členom 395 direktive o DDV mora država članica, ki želi uvesti odstopanje od navedene direktive, pridobiti dovoljenje Sveta v obliki sklepa Sveta. Predlog je zato skladen z načelom subsidiarnosti. |Načelo sorazmernosti Predlog je v skladu z načelom sorazmernosti iz naslednjih razlogov. |Ta sklep se nanaša na dovoljenje, odobreno državi članici na njeno zahtevo, in ne pomeni nobene obveznosti. |PRORAČUNSKE POSLEDICEPRORAčUNSKE POSLEDICE |Predlog ne vpliva na proračun Unije. |NEOBVEZNI ELEMENTIKlavzula ponovnega pregleda/revizijska klavzula/klavzula o časovni omejitvi veljavnosti |Predlog vsebuje klavzulo o časovni omejitvi veljavnosti. |2010/0174 (NLE)PredlogIZVEDBENI SKLEP SVETAo dovoljenju Romuniji, da uvede posebni ukrep z odstopanjem od člena 193 Direktive 2006/112/ES o skupnem sistemu davka na dodano vrednostSVET EVROPSKE UNIJE JE –ob upoštevanju Pogodbe o delovanju Evropske unije,ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost[1] in zlasti člena 395(1) Direktive,ob upoštevanju predloga Evropske komisije,ob upoštevanju naslednjega:1.  V dopisu, ki ga je Generalni sekretariat Komisije evidentiral 23. septembra 2009, je Romunija zaprosila za dovoljenje za uvedbo posebnega ukrepa, ki odstopa od člena 193 Direktive 2006/112/ES.2.  Komisija je z dopisi z dne 14. decembra 2009 obvestila druge države članice o zahtevi Romunije. Z dopisom z dne 17. decembra 2009 je Komisija uradno obvestila Romunijo, da ima vse informacije, potrebne za oceno zahtevka.3.  Člen 193 Direktive 2006/112/ES določa, da je davčni zavezanec, ki dobavlja blago ali storitve, po splošnem pravilu zavezan k plačilu davka na dodano vrednost (DDV) davčnim organom.4.  Namen odstopanja, ki ga je zahtevala Romunija, je, da prejemnik dobavljenega blaga ali storitev postane zavezanec za DDV v dveh posebnih vrstah okoliščin. V prvem primeru so zajeti davčni zavezanci, ki dobavljajo lesne proizvode, kot je opredeljeno v nacionalni zakonodaji. V drugem primeru davčni zavezanci dobavljajo blago in/ali storitve, razen trgovcev na drobno, ki so v postopku insolventnosti.5.  Insolventnim podjetjem finančne težave pogosto preprečijo, da plačajo DDV pristojnim organom za svojo dobavo blaga ali storitev. Vendar lahko prejemnik načeloma odbije DDV, čeprav ga dobavitelj ni plačal pristojnim organom.6.  Ker bi trgovci na drobno težko preverili davčni status svojih odjemalcev na prodajnem mestu, se obrnjena davčna obveznost ne sme uporabljati za trgovce na drobno v postopku insolventnosti.7.  Romunija se srečuje tudi s problemi na trgu lesa zaradi narave tega trga in poslov. Na trgu je veliko malih podjetij, ki jih romunski organi težko nadzirajo. Najpogostejša oblika davčnih utaj zajema izstavitev računa dobavitelja za dobavo, nato izginotje brez plačila davka pristojnim organom, stranke pa prejmejo veljaven račun in so upravičene do davčne olajšave.8.  Z določitvijo prejemnika kot davčnega zavezanca za plačilo DDV v primeru, da davčni zavezanci dobavijo lesne proizvode in v primeru, da davčni zavezanci, z izjemo trgovcev na drobno, ki so v postopku insolventnosti, dobavijo blago in zagotovijo storitve, odstopanje odpravi težave, ki so nastale, brez vplivanja na znesek dolgovanega davka. To lahko prepreči nekatere vrste izogibanja davkom ali davčnih utaj.9.  Ukrep je sorazmeren z zastavljenim ciljem, ker ni namenjen splošni uporabi, ampak samo za posamezne postopke in sektorje, ki povzročajo resne težave v zvezi z obračunavanjem davkov ali izogibanjem davkom ali davčnimi utajami.10.  Dovoljenje mora biti veljavno za omejeno obdobje in mora zato prenehati veljati 31. decembra 2013. Na podlagi izkušenj, pridobljenih do tega datuma, se lahko oceni, ali je odstopanje še naprej upravičeno ali ne.11.  Odstopanje nima negativnega učinka na lastna sredstva Unije iz DDV –SPREJEL NASLEDNJI SKLEP:Člen 1Z odstopanjem od člena 193 Direktive 2006/112/ES se Romuniji dovoli, da kot osebo, ki je zavezana k plačilu davka, določi davčnega zavezanca, kateremu se dobavi blago ali storitve iz člena 2 tega sklepa.Člen 2Odstopanje iz člena 1 se uporablja za:12.  dobavo lesnih proizvodov davčnih zavezancev;13.  dobavo blaga in zagotavljanje storitev davčnih zavezancev v postopku insolventnosti, razen trgovcev na drobno.Lesni proizvodi iz prvega pododstavka točke (1) vključujejo neposekan les, zaobljen ali razpokan les za obdelavo, les za kurjavo, lesne proizvode in tramove ali iverko in les v surovem stanju, predelan ali polpredelan les.Člen 3Ta sklep preneha veljati 31. decembra 2013.Člen 4Ta sklep je naslovljen na Romunijo.V Bruslju,Za SvetPredsednik [1] UL L 347, 11.12.2006, str. 1.